CELEX: 32021D0215(02)
Language: da
Date: 2020-12-02 00:00:00
Title: Kommissionens afgørelse af 2. december 2020 om ændring af afgørelse 2011/C 253/04 om nedsættelse af en ekspertgruppe vedrørende markedet for betalingssystemer for så vidt angår dens gyldighedsperiode 2021/C 52 I/02

15.2.2021   
               
               
                  DA
               
               
                  Den Europæiske Unions Tidende
               
               
                  CI 52/3
               
            
         KOMMISSIONENS AFGØRELSE
         af 2. december 2020
         om ændring af afgørelse 2011/C 253/04 om nedsættelse af en ekspertgruppe vedrørende markedet for betalingssystemer for så vidt angår dens gyldighedsperiode
         (2021/C 52 I/02)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde, og
         ud fra følgende betragtninger:
         
                     (1)
                  
                  
                     Ved afgørelse 2011/C 253/04 af 29. august 2011 (1) nedsatte Kommissionen Ekspertgruppen vedrørende Markedet for Betalingssystemer. Nævnte afgørelse skal anvendes indtil den 31. december 2020. Ekspertgruppen har til formål at give Kommissionen en formel platform, der giver mulighed for en strukturel udveksling af synspunkter med markedsaktørerne om spørgsmål vedrørende gennemførelsen og fortolkningen af Europa-Parlamentets og Rådets direktiv (EU) 2015/2366 (2).
                  
               
                     (2)
                  
                  
                     Den 24. september 2020 vedtog Kommissionen en meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om en detailbetalingsstrategi for EU (3).
                  
               
                     (3)
                  
                  
                     Der tages forskellige initiativer i hele Europa for at fremme og drive markedet i retning af mere standardisering og innovation inden for rammerne af bl.a. kortinteressentgruppen, Euro Retail Payments Board og Euro Payments Council. Under hensyntagen til disse initiativer er der stadig behov for et formelt forum for interessenter, som giver mulighed for en strukturel udveksling af synspunkter om spørgsmål vedrørende denne udvikling. Ekspertgruppen vedrørende Markedet for Betalingssystemer bør derfor fortsætte sit arbejde i yderligere fem år.
                  
               
                     (4)
                  
                  
                     Afgørelse 2011/C 253/04 af 29. august 2011 bør derfor ændres i overensstemmelse hermed —
                  
               BESTEMT FØLGENDE:
         
            Eneste artikel
            I artikel 8 i afgørelse 2011/C 253/04 af 29. august 2011 ændres datoen »31. december 2020« til »31. december 2025«.
         
         
            Udfærdiget i Bruxelles, den 2. december 2020.
            
               
                  På Kommissionens vegne
               
               Mairead McGUINNESS
               
                  Medlem af Kommissionen
               
            
         
         
            (1)  Kommissionens afgørelse af 29. august 2011 om nedsættelse af en ekspertgruppe vedrørende markedet for betalingssystemer (EUT C 253 af 30.8.2011, s. 3).
         
            (2)  Europa-Parlamentets og Rådets direktiv (EU) 2015/2366 af 25. november 2015 om betalingstjenester i det indre marked, om ændring af direktiv 2002/65/EF, 2009/110/EF og 2013/36/EU og forordning (EU) nr. 1093/2010 og om ophævelse af direktiv 2007/64/EF (EUT L 337 af 23.12.2015, s. 35).
         
            (3)  COM(2020) 592 final.